cyanic-selkie/wikianc huggingface dataset:
Ռուբեն Սաֆարյան
1917 թվականին ընտրվել է կուսակցության Ալեքսանդրապոլի (Գյումրի) գավառային բյուրոյի նախագահի տեղակալ։ Քաղաքը թուրքերի կողմից օկուպացվելուց հետո, 1918 թվականին մեկնել է Արմավիր, նշանակվել Բաքվին զինվորական օգնություն ցույց տվող կոմիտեի նախագահի տեղակալ։ Կուսակցության երկրկոմի որոշմամբ եկել է Հայաստան՝ ընդհատակյա աշխատանքի։ Ալեքսանդրապոլում մասնակցել է 1920 թվականի Մայիսյան ապստամբության նախապատրաստմանը, ապստամբության օրերին նշանակվել հողժողկոմ։ Ապստամբության պարտությունից հետո ձերբակալվել և արտաքսվել է Հայաստանից։ 1920 թվականին մեկնել է Թիֆլիս, այնուհետև՝ Բաքու։ Հայկոմկուսի արտասահմանյան բյուրոյի որոշմամբ եկել է Երևան։ 1921 թվականին մասնակցել է Փետրվարյան ապստամբության ճնշմանը (Ղամարլուի ճակատում)։ 1921-1924 թվականներին եղել է Երևանի քաղսովետի գործկոմի հողբաժնի վարիչը, 1924 թվականից՝ գյուղատնտեսության բնագավառի աշխատողների կենտրոնական միության նախագահ։ 1930 թվականին տեղափոխվել է Թիֆլիս, մասնակցել Անդրֆեդերացիայի հողժողկոմատի կազմակերպմանը և նշանակվել գյուղատնտեսակա վարչության պետ։ 1932 թվականից Անդրֆեդերացիայի հողպարարտացման գիտահետազոտական ինստիտուտի տնօրենն էր։ 1934-1942 թվականներին Երևանում վարել է մի շարք պատասխանատու պաշտոններ։ 1942 թվականից՝ անհատական թոշակառու։ Պարգևատրվել է Լենինի շքանշանով։
Կատեգորիա:Հայ հեղափոխականներ Կատեգորիա:ԽՄԿԿ անդամներ
Գրիշկովկա (գյուղ, Պրիյատինի շրջան)
Գրիշկովկա (Гришківка), գյուղ Ուկրաինայի Պոլտավայի մարզի Պրիյատինի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Պրիյատինի շրջանի բնակավայրեր Կատեգորիա:Ուկրաինայի գյուղեր
Վբեթ
Վբեթը միջազգային խաղային ընկերություն է, որի գլխավոր գրասենյակը գտնվում է Հայաստանում։ Հիմնադրված 2003 թվականին Վահե և Վիգեն Բադալյանների կողմից՝ Vbet-ն առաջարկում է հարթակ սպորտային խաղադրույքների, առցանց կազինոյի, պոկերի, Կիբերսպորտի և այլ առցանց խաղերի համար։ Այն BetConstruct-ի դուստր ընկերությունն է։
Պատմություն
Ընկերությունը հիմնադրվել է 2003 թվականին Բադալյան եղբայրների կողմից ։
2004 թվականին Վբեթը գործարկեց իր առաջին առցանց կայքը, որը տվյալ ժամանակների համար նորույթ էր Հայաստանում։
Մինչև 2009 թվականը Վբեթն արդեն ուներ ավելի քան 300 խաղային սրահ ամբողջ երկրում։ Հաջորդ տարիների ընթացքում ընկերությունը շարունակեց ընդլայնումը և սկսեց դիվերսիֆիկացնել իր առաջարկներն ու ծառայությունները։
2014 թվականին ընկերությունը միջազգային շուկայում հայտնվեց նոր անունով և ինքնությամբ՝ խաղային գործունեություն ծավալելով որպես Vbet: Նույն թվականին վերջինը ձեռք է բերել Curacao-ի լիցենզիա. հաստատվել է MGA-ի (Մալթայի խաղային վարչություն) կողմից 2015 թվականին, 2017 թվականին՝ UKGC-ի (Միացյալ Թագավորության խաղային հանձնաժողով), 2018 թվականին՝ ANJ-ի (Առցանց խաղերի կարգավորող մարմին) և 2020 թվականին՝ SGA-ի կողմից (Շվեդական խաղային ոլորտը կարգավորող մարմին) կողմից։
Գործընկերներ և դեսպաններ
2019 թվականին Vbet-ը դառնում է Փարիզում անցկացվող բռնցքամարտի WBA վարկածով աշխարհի գերծանրքաշային չեմպիոն Արսեն Գուլամիրյանի և ավստրալիացի Քեյն Ուոթսի մենամարտի գլխավոր հովանավոր։ Vbet-ը նաև Univent-ի հետ համատեղ հաջորդիվ դարձավ Գուլամիրյանի՝ Կոնստանտին Բեժարուի դեմ Մարսելում կայացած մենամարտի հովանավոր։
Դեսպաններ
2019 թվականին Vbet-ը հայտարարում է իր նոր դեսպաններին, որոնց թվում են՝ Յուրի Ջորկաեֆը, Անդրեյ Շևչենկոն, «Արսենալի» լեգենդ Ray Parlour-ը, Իվետա Մուկուչյանը և այլ հայտնիներ։
Արտաքին հղումներ
Կատեգորիա:2003 հիմնադրված ընկերություններ
Կոպիլնիկի
Կոպիլնիկի (Копыльники), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Խոսե Մուխիկա
Խոսե Ալբերտո Մուխիկա Կորդանո (José Alberto Mujica Cordano; ինչպես նաև հայտնի է որպես Էլ Պեպե, իսպաներեն El Pepe, ), քաղաքական գործիչ, 2010-2015 թվականներին՝ Ուրուգվայի նախագահը ։
Կենսագրություն
Խոսե Ալբերտո Մուխիկա Կորդանոն կյանքը նվիրել է իր երկրին ։
Ծնողներ
Հայրը՝ Դեմետրիո Մուխիկան՝ սերված իսպանական բասկերից, զբաղվել է ֆերմերական գործով, սակայն հատուկ հաջողությունների չի հասել։ Նրա ֆերման սնանկացավ, իսկ նա մահացավ, երբ Մուխիկան ընդամենը 5 տարեկան էր։ Մայրը՝ Լուսի Կորդանոն, իտալական աղքատ էմիգրանտների ընտանիքից է ։
Ընտանիք
2005 թվականին Մուխիկան ամուսնանում է Լուսի Տոպոլանսկիի հետ, ով Սենատում նրա կոլեգան էր և Ժողովրդական ներգրավվածության շարժման պատմական առաջնորդը։ Նա նույնպես իր եկամուտը նվիրատվություն է անում։
Դիվանագիտական սկանդալ
2013 թվականին իր մամուլի ասուլիսի ժամանակ Մուխիկան չնկատելով, որ բարձրախոսներն արդեն միացված են, իր օգնականին ասում է. (նկատի ունենալով Արգենտինայի նախագահ Քրիստինա Ֆերնանդես դե Կիրչներին և նրա հանգուցյալ ամուսնուն)։ Այդ դեպքը դիվանագիտական սկանդալ առաջացրեց Արգենտինայի և Ուրուգվայի միջև։
Հղումներ
Կատեգորիա:Ուրուգվայի նախագահներ Կատեգորիա:Ուրուգվայի քաղաքական գործիչներ Կատեգորիա:Ուրուգվայցի ֆեմինիստներ
Հայ ասպետ (հանդես)
«Հայ ասպետ», մանկապատանեկան, կրթամշակութային, ժամանցային հանդես։
Նկարագրություն
Լույս է տեսնում 2011 թվականից Երևանում։ Խմբագիր՝ Կարին Տոնոյան։ Տպագրում է գիտաճանաչողական հոդվածներ, նյութեր՝ հայրենի բնաշխարհի, հայոց պատմության, հայկական մշակույթի մասին, անվանի մարդկանց կենսագրություններ։ Լուսաբանում է «Հայ ասպետ» ուսումնակրթական կենտրոնի և նույնանուն հիմնադրամի աշխատանքները։ Յուրաքանչյուր համարի 2-րդ էջում տեղադրվում են Հայաստանի հանրային հեռուստատեսության «Հայ ասպետ» հաղորդաշարի հերթական թեմայի հարցերից՝ պատասխաններով։
Կատեգորիա:Հայաստանի հանդեսներ
Դավիդ Վիլյա
«Ռեալ Սարագոսա»
2003 թվականի ամռանը նա տեղափոխվել է «Ռեալ Սարագոսա»։ Իր դեբյուտը Իսպանիայի առաջնությունում նշել է «Դեպորտիվո Լա Կորունյայի» դեմ խաղում, որում «Ռեալ Սարագոսան» հաղթել է 1:0 հաշվով։ Իր առաջին գոլը թիմի կազմում խփել է «Ռեալ Մուրսիի» դեմ խաղում, որտեղ «Սարագոսան» հաղթել է 3:0 հաշվով։ 2003 թվականի դեկտեմբերի 4-ին Վիլյան ձևակերպել է իր պրոֆեսիոնալ առաջին դուբլը՝ «Աթլետիկ Բիլբաոյի» դեմ խաղում(2:2) ։ Իսկ իր առաջին պրոֆեսիոնալ հեթ-տրիկը ձևակերպել է 2004 թվականի ապրիլի 25-ին՝ «Սևիլյայի» դեմ խաղում, որն ավարտվել է 4:4 հաշվով։ 2004 թվականին «Սարագոսան» հետխաղյա տասնմեկ մետրանոց հարվածաշարի արդյունքում հաղթելով «Ռեալ Մադրիդին»՝ դարձավ Իսպանիայի գավաթի չեմպիոն։ Երկու մրցաշրջանում Վիլյան դարձավ ակումբի լավագույն ռմբարկուն՝ մասնակցելով 73 խաղի և դառնալով 32 գոլի հեղինակ ։
Սոբուզա II
Սոբուզա II (հայտնի է նաև Նխոթֆոթջենի (Nkhotfotjeni) անվամբ, Մոնա , ), Սվազիլենդի գերագույն առաջնորդ, այնուհետև՝ արքա։ Ղեկավարել է 82 տարի․ սա մարդկության պատմության մեջ ամենաերկար կառավարումն է (Պեպի II փարավոնի 94 տարվա կառավարումը կասկածի տակ է դրված)  ։ Սոբուզան ծնվել է 1899 թվականի հուլսիսի 22-ին Նգվանե V արքայի և նրա կնոջ՝ Լոմավա Նդվանդվեի ընտանիքում։ Նգվանե V-ը վախճանվել է ինկվալայի արարողության ժամանակ, երբ Սոբուզեն ընդամենը 4 ամսական էր, և վերջինս հայտարարվում է նոր գերագույն առաջնորդ, իսկ նրա խնամակալները մինչև 1921 թվականը տատիկն էր՝ Լաբոտսիբենի Մդլուլին և քեռին՝ Մալունգեն ։ Սոբուզեի օրոք Սվազիլենդն անկախություն ստացավ, որի արդյունքում Սոբուզան փոխեց տիտղոսը՝ երկրի արքայի։ Նրա ժառանգորդը դարձավ Նտֆոմբի Տֆվալիի որդին՝ Մսվատի III-ը, որը թագադրվեց 1986 թվականին։
Մանկություն
Սոբուզա արքան ծնվել է 1899 թվականի հուլիսի 22-ին Զոմբոձեում և 4 ամսականում դարձել գերագույն առաջնորդ ։ Թագադրումից առաջ՝ 22 տարեկանում Սոբուզան կրթություն է ստացել Սվազիլենդի ազգային դպրոցում և ՀԱՀ-ի Արևելյան Կապ նահանգի Լավդեյլի ինստիտուտում ։
Կառավարում
Սոբուզայի ինքնուրույն կառավարումը տևեց ավելի քան 60 տարի, որի ժամանակ՝ 1968 թվականին, Սվազիլենդն անկախացավ Մեծ Բրիտանիայից, որից հետո Սոբուզան դարձավ երկրի արքան ։ Կառավարման սկզբում Սոբուզան զբաղվում էր հեողերի բաժնեհատմամբ 1907 թվականի բրիտանական օրենքների համաձայն․ նա գլխավորեց Գեորգ V արքայի մոտ՝ Լոնդոն գնացող պատվիրակությունը և նրան հանձնեց հանրագիր՝ Սվազիլենդի ժողովրդին հողերը վերադարձնելու մասին ։ 1929 թվականին նա դիմեց Մեծ Բրիտանիայի գաղտնի խորհուրդ՝ բաժնեհատումը վերանայելու խնդրանքով, սակայն նրան մերժեցին, քանի որ օտարերկրյա իրավասությունների մասին օրենքը պրոտեկտորատի վարչակազմի գործողությունները Բրիտանիայի դատական իշխանությունից դուրս էր համարում ։
Սոբուզայի դերը գաղութացման ժամանակաշրջանում երկրի կառավարման մեջ արարողակարգային էր, սակայն նա ազդեցիկ մարդ էր և դիտվում էր որպես իր ժողովրդի առաջնորդ ։ 1953 թվականին նա մասնակցեց Ելիզավետա II-ի թագադրմանը ։
1960-ական թվականների սկզբին Սոբուզան կարևոր դեր խաղաց 1968 թվականին երկրի անկախացման գորրծում։ Նա բողոքարկեց վեսթմինսթերյան համակարգի հետգաղութային սահմանադրությունը, որն առաջարկվել էր բրիտանական կառավարության կողմից, որով նա պետք է դառնար սահմանադրական միապետ։ Դրանից հետո նա ստեղծեց «Իմբոկոդվո ազգային շարժում» կուսակցությունը, որը 1967 թվականի ընտրություններում զբաղեցրեց երկրի պառլամենտի բոլոր աթոռները ։ Մեծ Բրիտանիան նրան թագավոր ճանաչեց 1967 թվականին, երբ Սվազիլենդին տրվեց ինքնակառավարման իրավունք։ 1968 թվականի սեպտեմբերի 6-ին անկախություն հռչակելուց հետո Սոբուզան, բողոքարկելով տնտեսության և հասարակության ուղիղ կառավարման ավանդույթը, փոխեց սահմանադրությունը, ցրեց պառլամենտը և 1973 թվականի ապրիլի 12-ին դարձավ բացարձակ միապետ ։ 1978 թվականին նոր սահմանադրություն երևան եկավ, որով վերադարձ էր կատարվում ցեղային ավանդույթների՝ ներառյալ 80 մարդուց բաղկացած քվեարկողների կոլեգիայի ձևավորումը, որոնց ընտրում են 40 շրջանների անդամները։ Սոբուզայի կառավարման ժամանակ երկրի տնտեսությունը զարգացավ ։
Ծերություն
Սոբուզան տոնեց ադամանդե հոբելյանը 1981 թվականին․ այդ ժամանակ նա արդեն վերականգնել էր միապետի դերը որպես իշխանության գլուխ, որը կայացնում էր բոլոր որոշումները ։ 1980-ական թվականների սկզբին Սոբուզան փորձում էր վերահսկողություն սահմանել Կանգվանե բանտուստանի վրա՝ փորձելով միավորել բոլոր սվազիներին, որոնք տարանջատվել էին սահմաններով, սակայն դա նրան չհաջողվեց։ Սոբուզա II-ը մահացել է 1982 թվականի օգոստոսի 21-ին Լոբամբեի պալատում՝ 83 տարեկան հասակում։
Սոբուզան կառավարել է 82 տարի և 254 օր, որով նա ամենաերկարատև կառավարիչն է պատմության մեջ։ Միակ 2 միապետները, որոնց կառավարումը հնարավոր է ավելի երկար տևած լիներ, Հին Եգիպտոսի Պիոպի II փարավոնը և կոգուրյո Տխեջոխոն էր, սակայն նրանց կառավարման վերաբերյալ հավաստի աղբյուրներ չկան։
Դավիդ Վիլյա
«Վալենսիա»
2005 թվականին ֆուտբոլիստը տեղափոխվել է «Վալենսիա»։ Իր առաջին իսկ մրցաշրջանում խփած 25 գոլով դարձել է Իսպանիայի երկրորդ լավագույն ռմբարկուն (Սամուել Էտո'Օ-ից հետո) ։ Իր անցկացրած հինգ մրցաշրջանում խփելով 107 գոլ՝ դարձել է «Վալենսիայի» պատմության երրորդ լավագույն ռմբարկու։
Սոբուզա II
Ընտանիք
Սոբուզան շարունակեց մի քանի կանանց հետ ամուսնանալու սովորույթը․ նա ուներ 70 կին, որոնցից 210 երեխա ծնվեց 1920-1970 թվականներին։ 2000 թվականի տվյալներով նրանցից 97-ը կենդանի էին։ Երբ Սոբուզան մահացավ, ուներ ավելի քան հազար թոռ ։
Դավիդ Վիլյա
«Վալենսիա»
2008/09 մրցաշրջանում Վիլյան դարձել է 28 գոլի հեղինակ, և «Պիչիչիի» մրցանակի պայքարում զիջել է միայն Դիեգո Ֆորլանին, ով խփել է 32 գնդակ։
«Բարսելոնա»
2010 թվականի մայիսի 19-ին 42 միլիոն դոլլարի դիմաց տեղափոխվել է կատալոնական «Բարսելոնա»։ Թիմի հետ պայմանագիր է կնքել մայիսի 22-ին։ Նոր թիմում Վիլյան ստացել է 7 համարի մարզաշապիկը։ Կատալոնական թիմում իր դեբյուտը նշել է օգոստոսի 21-ին Իսպանիայի սուպերգավաթի շրջանակներում կայացած «Սևիլյայի» դեմ խաղում։ Այդ խաղում «Բարսելոնան» հաղթել է 4:0 հաշվով։ Դավիթը իր առաջին գոլը կատալոնական ակումբի կազմում խփել է օգոստոսի 26-ին՝ Ժուան Գամպերի գավաթի շրջանակներում կայացած «Միլանի» դեմ խաղում (1:1, 3:1)։ Իսպանիայի առաջնությունում իր դեբյուտը նշել է օգոստոսի 29-ին՝ «Ռասինգի» դեմ խաղում։ Չեմպիոնների լիգայի գավաթի խաղարկությունում իր առաջին խաղն անցկացրել է սեպտեմբերի 14-ին՝ «Պանայտինակոսի» դեմ խաղում։
Սոբուզա II
Արտաքին հղումներ
Կատեգորիա:Սվազիլենդի թագավորներ Կատեգորիա:Դրոշ ստեղծողներ
Դավիդ Վիլյա
«Բարսելոնա»
Դեկտեմբերի 27-ին ըստ USSA-ի Վիլյան ճանաչվել է տարվա լավագույն մարզիկ։ Նա մասնակցել էր Աշխարհի առաջնության բոլոր խաղերին և դարձել էր 5 գոլի հեղինակ, իսկ Իսպանիայի հավաքականը դարձել է Աշխարհի չեմպիոն։
2011 թվականի հունվարի 8-ին նա խփեց նոր տարվա իր առաջին գոլը՝ «Դեպորտիվոյի» դեմ խաղում։ 2011 թվականի մայիսի 28-ին Չեմպիոնների լիգայի եզրափակչում «Բարսելոնան» 3:1 հաշվով հաղթեց անգլիական «Մանչեսթեր Յունայթեդին» ։
Դավիթը սկսեց նոր մրցաշրջանը «Գվադալահարիի» և «Ամերիկի» թիմերի դեմ ընկերական խաղերում խփած գոլերով։ Օգոստոսի 14-ին Իսպանիայի սուպերգավաթի շրջանակներում կայացած «Ռեալ Մադրիդի» դեմ խաղում Վիլյան խփեց իր առաջին պաշտոնական գոլը նոր մրցաշրջանում, իսկ Մադրիդում կայացած խաղն ավարտվեց 2:2 հաշվով ։ Երկրորդ խաղում «Բարսելոնան» հաղթեց 3:2 հաշվով, և տիրացավ Իսպանիայի սուպերգավաթին  ։ Սեպտեմբերի 13-ին Վիլյան խփեց իր առաջին գոլը «Չեմպիոնների լիգայում»՝ «Միլանի» դեմ խաղում(2:2)։ Սեպտեմբերի 17-ին Վիլյան խփեց իր առաջին գոլը Իսպանիայի առաջնությունում և կատարեց գոլային փոխանցում։ Այդ խաղում «Բարսելոնան» հաղթեց իր մրցակցին 8:0 հաշվով։
1075
Մահեր
Կատեգորիա:1075 Կատեգորիա:Տարեթվեր
Դավիդ Վիլյա
«Բարսելոնա»
Դեկտեմբերի 15-ին Աշխարհի ակումբային առաջնության կիսաեզրափակչում՝ «Ալ-Սադդի» դեմխաղում Վիլյան ստացավ ծանր վնասվածք ։ Բայց առանց Վիլյայի կատալոնյան թիմը հաղթեց 4:0 հաշվով։ Դեկտեմբերի 19-ին տեղի է ունեցել վիրահատությունը։ Այս վնասվածքի պատճառով Վիլյան բաց թողեց մրցաշրջանի մնացած հատվածը և չմասնակցեց Եվրո 2012-ին։
2012 թվականի հուլիսի 31-ին Վիլյան ամբողջովին ապաքինվեց վնասվածքից ։ Օգոստոսի 11-ին նա մասնակցեց «Դինամոյի» դեմ խաղին, 75-րդ րոպեին փոխարինելով Սերխիոն Ռոբերտոյին ։ Խաղը ավարտվել է իսպանական ակումբի հաղթանակով՝ 2:0 հաշվով։ Օգոստոսի 19-ին Վիլյան իր նորամուտը նշեց Իսպանիայի առաջնությունում՝ «Ռեալ Սոսիեդադի» դեմ խաղում, փոխարինելով Պեդրոյին։ Նա դարձավ գոլի հեղինակ, իսկ «Բարսելոնան» հաղթեց 5:1 հաշվով ։ Սեպտեմբերի 22-ին Վիլյան 282 օր դադարից հետո առաջին անգամ հայտավորվեց կատալոնական ակումբի մեկնարկային կազմում և մասնակցեց «Գրանադայի» դեմ խաղին ։ Նոյեմբերի 28-ին Իսպանիայի գավաթի շրջանակներում կայացած «Ալավեսի» դեմ խաղում նա խփեց իր կարիերայի 300-րդ գոլը ։
«Ատլետիկո Մադրիդ»
2013 թվականի հուլիսի 8-ին Վիլյան տեղափոխվել է «Ատլետիկո Մադրիդ» ։ Մադրիդյան ակումբը նրա համար վճարել էր 5,1 միլիոն եվրո։ Նոր թիմում նա ստացավ 9 համարի մարզաշապիկը ։
«Նյու Յորք Սիթի»
2014 թվականի հունիսի 1-ին իսպանացի հարձակվողը պայմանագիր է կնքել ամերիկյան «Նյու Յորք Սիթիի» հետ։ Նա թիմում սկսեց հանդես գալ 2015 թվականի փետրվարի 1-ից՝ «Դեսիգնատեդ Պլեյերի» դեմ խաղից հետ։ Այդ խաղից 9 օր անց նա խփեց իր առաջին գոլը թիմի կազմում։ ՄԼՍ-ում նա սկսեց հանդես գալ 2015 թվականի մարտի 8-ից՝ «Օրլանդո Սիթիի» հետ խաղից հետո։ Դրանից մեկ շաբաթ անց արդեն նա ամերիկյան ակումբի կազմում անցկացրեց իր տնային առաջին հանդիպումը։ 2015 թվականի հուլիսի 29-ին նա դարձավ 2015 MLS All-Star Game մրցանակի հաթող։
«Մելբուրն Սիթի»
2014 թվականին նա վարձավճարով տեղափոխվեց ավստրալիական «Մելբուրն Սիթի»։ Թիմի կազմում նա հանդես է եկել 9 համարի մարզաշապիկով, և իր հանդիպումներն անցկացրել է Ա լիգայում։ Թիմի կազմում նա մասնակցեց 4 հանդիպման և դարձավ 2 գոլի հեղինակ։ Ա լիգայում իր առաջին գոլը Վիլյան խփել է 2014 թվականի հոկտեմբերի 19-ին «Նյուքասլ Ջետսի» դեմ կայացած խաղում, երբ նա խաղադաշտ է դուրս եկել 87-րդ րոպեին։
Միջազգային կարիերա
Նա իր դեբյուտը ազգային հավաքականում արել է 2005 թվականի փետրվարի 9-ին, Սան Մարինոյի հետ խաղում։ 2006 թվականին մասնակցել է Գերմանիայում տեղի ունեցող աշխարհի առաջնությանը և խփել 3 գոլ։ 2008 թվականին դարձել է Եվրոպայի չեմպիոն։ 2010 թվականին դարձել է աշխարհի չեմպիոն։
Բացի գոլ խփելու իր ունակությունից, նա նաև շատ արագ և շարժուն խաղացող է, ով կարողանում է հեռու տարածությունից լավ փոխանցումներ կատարել։ Նա անկանխատեսելի է, մի խարիզմատիկ խաղացող, ով հաղթողի հոգեբանություն ունի և կարող է յուրաքանչյուր վայրկյանում շրջել խաղի ընթացքը։ Վիլյան Իսպանիաի հավաքականի պատմության լավագույն ռմբարկուն է․ խփել է 59 գոլ։
Անձնական կյանք
2003 թվականից ամուսնացած է Պատրիցիա Գոնսալեզի հետ ։ 2005 թվականի դեկտեմբերի 17-ին ծնվել է նրանց առաջնեկը՝ Սայիդան։ 2009 թվականի օգոստոսի 18-ին ծնվել է նրանց երկրորդ աղջիկը՝ Օլալյան։ Իսկ 2013 թվականի հունվարի 28-ին ծնվել է նրանց առաջին տղան՝ Լուկան ։
Ակումբային
Իսպանիայի հավաքական
Ռեալ Սոսիեդադ
Վալենսիա
Բարսելոնա
Ատլետիկո Մադրիդ
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Դեկտեմբերի 3 ծնունդներ Կատեգորիա:1981 ծնունդներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի Եվրոպայի չեմպիոններ Կատեգորիա:Բարսելոնայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Վալենսիայի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Սարագոսայի ֆուտբոլիստներ Կատեգորիա:Լա Լիգայի ֆուտբոլիստներ
Ուկրաինա (հեռուստաալիք)
Ուկրաինա (Україна), Ուկրաինական հեռուստաընկերություն։ Հեռուստաալիքը հիմնվել է 1993 թվականի մարտի 1-ին, 2004 թվականից ստացել ազգայինի կարգավիճակ։ Իրականացնում է շուրջօրյա եթեր, հասանելի է Ուկրաինայի տարածքի 95%-ում ։ 2012 թվականի դրությամբ համազգային հեռուստաալիքների ռեյթինգում զբաղեցրել է երկրորդ տեղը, երկրի հեռուստաշուկայում բաժինը հասցնելով 12,32 %-ի  ։ Հեռուստաալիքը պատկանում է «Մեդաի Գրուպա Ուկրաինա» ԲԲԸ-ը։
Ծանոթագրություններ
Կատեգորիա:Ուկրաինայի հեռուստաընկերություններ Կատեգորիա:Ուկրաինալեզու հեռուստաալիքներ Կատեգորիա:Ռուսալեզու հեռուստաալիքներ
Մակալևիչի
Մակալևիչի (Макалевичі), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
Կեղծ ոտքով արջը
Արհեստական ոտքով արջը (Медведь — липовая нога), խորհրդային մուլտֆիլմ, որը նկարահանվել է 1984 թվականին «Սոյուզմուլտֆիլմ» ստուդիայում՝ ըստ ռուսական ժողովրդական հեքիաթների մոտիվների։
Սյուժե
Արջը մտնում է մեղվանոց և, մեղուներից պաշտպանվելիս, թաթով ընկնում մեղվի տակառի մեջ։ Քանի որ ո՛չ ինքը, ո՛չ էլ անտառային կենդանիները չեն կարողանում օգնել նրան, ծուռթաթ գողը ստիպված էր օգնություն խնդրել մարդկանցից։ Գիշերն արջը գալիս է խրճիթի մոտ, որտեղ ապրում էին մեղվանոցի տերերը` կին ու ամուսին, և նայում է պատուհանից։ Տերերը վախենում են և կոտրում են դուռը` տեղաշարժելով տան բոլոր իրերը։ Լուսաբացին դուրս են գալիս տնից և տեսնում են, որ արջը քնած է բակում։ Նրանք սղոցում են փեթակի հատակը և ազատում են արջին։
Մակալևիչի
2001 թվականի տվյալներով Մակալևիչի գյուղում բնակվում էր 484 մարդ։ Բնակավայրը զբաղեցնում է 1471 կմ² տարածք։ Բնակչության խտությունը կազմում էր 329,03 մարդ/կմ²։
Կեղծ ոտքով արջը
Տեսահոլովակի թողարկում
Մուլտֆիլմը DVD ձևաչափով բազմիցս վերաթողարկվել է «Միխալ Պոտապիչ» մուլտֆիլմերի հավաքածուում (Սոյուզմուլտֆիլմ, ներկայացուցիչ` «Խոշոր պլան» ընկերություն) ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1984 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր կենդանիների մասին Կատեգորիա:Մուլտֆիլմեր արջերի մասին
Stellar
Stellar-ը կամ Stellar Lumens-ը բաց կոդով, ապակենտրոնացված արձանագրություն է թվային արժույթի համար՝ դրամ ական էժան փոխանցումների համար, որը թույլ է տալիս միջսահմանային գործարքներ կատարել ցանկացած զույգ արժույթի միջև ։ Stellar արձանագրությունը աջակցվում է Դելավերի ոչ առևտրային կորպորացիայի կողմից՝ Stellar Development Foundation-ի կողմից, չնայած այս կազմակերպությունը IRS-ում չունի 501(c)(3) հարկերից ազատված կարգավիճակ :։
Պատմություն
2014 թվականին Ջեդ Մաքքեյլեբը՝ Mt. Gox-ի հիմնադիրը և Ripple-ի համահիմնադիրը, նախկին իրավաբան Ջոյս Քիմի հետ գործարկեց Stellar ցանցային համակարգը։ Պաշտոնական մեկնարկից առաջ Մաքքեյլեբը ստեղծեց «Secret Bitcoin Project» անվանումով կայք՝ փնտրելով աթեստավորողներ :Ոչ առևտրային Stellar Development հիմնադրամ-ը ստեղծվել է Stripe-ի գործադիր տնօրեն Պատրիկ Կոլիսոնի հետ համագործակցությամբ, և նախագիծը պաշտոնապես մեկնարկել է հուլիսին։ Stellar-ը Stripe-ից ստացել է 3 միլիոն դոլարի հիմնական ֆինանսավորում  Stellar-ը թողարկվել է որպես ապակենտրոնացված վճարային ցանց և արձանագրություն մայրենի արժույթով՝ աստղային։ Իր գործարկման ժամանակ ցանցն ուներ 100 միլիարդ աստղ։ Դրանց 25 տոկոսը կտրամադրվի ֆինանսական ներգրավմանն ուղղված այլ շահույթ չհետապնդող կազմակերպություններին ։ կրիպտոարժույթը, որն ի սկզբանե հայտնի էր որպես աստղային, հետագայում կոչվեց Lumens կամ XLM: 2014 թվականի օգոստոսին Mercado Bitcoin-ը՝ բրազիլական բիթքոյնների առաջին փոխանակումը, հայտարարեց, որ կօգտագործի Stellar ցանցը։ 2015 թվականի հունվարին Stellar-ն ուներ մոտավորապես 3 միլիոն գրանցված օգտահաշիվ իր հարթակում, իսկ շուկայական կապիտալը կազմում էր գրեթե $15: միլիոն Stellar Development Foundation-ը թողարկեց արդիականացված արձանագրություն՝ նոր համաձայնության ալգորիթմով 2015 թվականի ապրիլին, որը գործարկվեց 2015 թվականի նոյեմբերին։ ։ Նոր ալգորիթմն օգտագործել է SCP՝ կրիպտոարժույթի արձանագրություն, որը ստեղծվել է Սթենֆորդի պրոֆեսոր Դեյվիդ Մազիերի կողմից ։
2021 թվականին Ֆրանկլին Թեմփլթոնը գործարկեց առաջին «նշանավորված» ԱՄՆ փոխադարձ հիմնադրամը՝ օգտագործելով Stellar.
Օգտագործում
2015-ին հայտարարվեց, որ Stellar-ը թողարկում է ինտեգրում Vumi-ին՝ Հարավային Աֆրիկա յում Praekelt հիմնադրամի բաց կոդով հաղորդագրությունների հարթակին:. Vumi-ն օգտագործում է բջջային հեռախոսի խոսակցության ժամանակը որպես արժույթ՝ օգտագործելով Stellar արձանագրությունը. Stellar-ը համագործակցեց ամպի վրա հիմնված բանկային ծրագրային ապահովման Oradian ընկերության հետ 2015 թվականի ապրիլին՝ Stellar-ը ինտեգրելու Oradian-ի բանկ ային հարթակում՝ Նիգերիա յում միկրոֆինանսական հաստատություններ (MFI) ավելացնելու նպատակով:.
Deloitte-ը հայտարարեց իր ինտեգրման մասին Stellar-ի հետ 2016 թվականին՝ ստեղծելու միջսահմանային վճարումների հավելված՝ Deloitte Digital Bank:. 2016 թվականի դեկտեմբերին հայտարարվեց, որ Stellar-ի վճարային ցանցն ընդլայնվել է՝ ներառելով Coins.ph-ը՝ բջջային վճարումների մեկնարկը Ֆիլիպիններ ում, ICICI Bank-ը Հնդկաստանում, բջջային վճարումների աֆրիկյան Flutterwave ընկերությունը և ֆրանսիական տրանսֆերտների Tempo Money Transfer ընկերությունը:.
2017 թվականի հոկտեմբերին Stellar-ը համագործակցեց IBM-ի և KlickEx-ի հետ՝ հեշտացնելու անդրսահմանային գործարքները Հարավային Խաղաղօվկիանոսյան տարածաշրջանում։ IBM-ի կողմից մշակված անդրսահմանային վճարային համակարգը ներառում է համագործակցություններ տվյալ տարածաշրջանի բանկերի հետ. IBM-ի համագործակցության ժամանակ Lumens թվային արժույթը շուկայական կապիտալիզացիայի մեջ զբաղեցնում էր 13-րդ տեղը ։
2017 թվականի դեկտեմբերին TechCrunch-ը հայտարարեց Stellar-ի համագործակցության մասին SureRemit-ի՝ Նիգերիայում հիմնված անկանխիկ դրամական փոխանցումների հարթակի հետ ։
On January 6, 2021, the Ministry of Digital Transformation of Ukraine announced cooperation and partnership with Stellar in development of Ukraine digital infrastructure, after which Stellar value increased by 40%.
Էկոհամակարգ
Stellar-ն ունի ակտիվ համայնքային էկոհամակարգ և աջակցում է նախագծերին, որոնք օգտագործում են Stellar Network-ը Stellar Community Fund-ի հետ ։
Ընդհանուր ակնարկ
Stellar-ը բաց կոդով արձանագրություն է՝ փողի կամ թոքենների փոխանակման համար՝ օգտագործելով Stellar Consensus Protocol : Պլատֆորմի սկզբնական կոդը տեղակայված է GitHub-ում։
Սերվերները գործարկում են արձանագրության ծրագրային ապահովումը և օգտագործում են ինտերնետը՝ միանալու և շփվելու այլ Stellar սերվերների հետ։ Յուրաքանչյուր սերվեր պահում է ցանցի բոլոր հաշիվների մատյանը։ 3 հանգույցները շահագործվում են Stellar Development Foundation-ի կողմից՝ 21 այլ կազմակերպությունների հետ համատեղ՝ ապահովելով ընդհանուր առմամբ 66 վավերացնող հանգույց ։ Հաշիվների միջև գործարքները տեղի են ունենում ոչ թե mining, այլ ավելի շուտ՝ հաշիվների միջև կոնսենսուսային գործընթացի միջոցով։ քվորումի հատված ։ Ցանցի ընթացիկ վճարը կազմում է 100 stroop, որը համարժեք է 0,00001 XLM-ին ։
Արտաքին հղում
Կատեգորիա:Ֆինանսներ Կատեգորիա:Դրամական միավորներ
Ավդոտինո (գյուղ, Պոչինկովսկի շրջան)
Ավդոտինո (Авдотьино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Աշխարհագրություն
Գտնվում է շրջանի կենտրոնական մասում, Պոչինոկ քաղաքից 25 կմ դեպի հյուսիս-արևմուտք, A141 ավտոճանապարհից (Օրյոլ - Վիտեբսկ) 7 կմ դեպի արևելք, Բերեզինկա գետի ափին։ Գյուղից 4 կմ դեպի հյուսիս-արևելք գտնվում է Ռյաբցևո երկաթուղային կայարանը Սմոլենսկ – Ռոսլավլ գծի վրա։
Պատմություն
Հայրենական մեծ պատերազմի ժամանակ՝ 1941 թվականի հուլիսին գյուղն օկուպացված է եղել հիտլերյան զորքերի կողմից, այնուհետև ազատագրվել է 1943 թվականի մարտին ։
Կլիմա
Ավդոտինո գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
(2248) Կանդա
Միջին հեռավորությունը Արեգակից կազմում է 3,095988 ա. մ., առավելագույնը մոտենում է 2,7254 ա. մ. հեռավորության վրա և հեռանում 3,4665 ա. մ. ։ Արեգակի շուրջ մեկ ամբողջական պտույտ է կատարում 1989,74 երկրային օրվա ընթացքում, իր ուղեծրով շարժվելով միջինում 0,180928 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,64° անկյուն։
Արտաքին հղումներ
Կատեգորիա:1933 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիրիակոս Պապադոպուլոս
Կիրիակոս Պապադոպուլոս (Κυριάκος Παπαδόπουλος, փետրվարի 23, 1992, Կատերինի), հույն ֆուտբոլիստ, «Բայեր 04» ակումբի և Հունաստանի հավաքականի ֆուտբոլիստ։
«Օլիմպիակոս»
2007 թվականին Կիրիակոսը իր հայրենի «Սվորոնոս Կատերինիս» ակումբից տեղափոխվեց Պիրեյի «Օլիմպիակոս» ակումբ։ 2007 թվականի դեկտեմբերի 2-ին «Ատրոմիտոս» ակումբի դեմ հաղթական խաղում դեբյուտել է թիմում, դառնալով Հունաստանի սուպերլիգայում խաղացած ամենաերիտասարդ ֆուտբոլիստը ։ Նա նաև խաղաց Չեմպիոնների Լիգայի «Ռեալի» և «Լացիոյի» դեմ խաղերում և մի քանի խաղ Հունաստանի գավաթում։
2008 թվականի սեպտեմբերին Պապադոպուլոսը կնքեց նոր պայմանագիր «Օլիմպիակոսի» հետ։ 2008 թվականի նոյեմբերի 2-ին նա 2008-09 մրցաշրջանում խաղաց իր առաջին խաղը։
«Շալկե 04»
2010 թվականի հունիսի 23-ին Պապադոպուլոսը քառամյա պայմանագիր կնքեց գերմանական «Շալկե 04» ակումբի հետ ։ 2011 թվականի հուլիսի 15-ին նա պայմանագիրը երկարաձգեց մինչև 2015 թվականի հունիսի 30-ը ։ 2012 թվականի սեպտեմբերի 2-ին նա ակումբի հետ պայմանագիրը երկարաձգեց մինչև 2016 թվականը ։
Միջազգային կարիերա
Պապադոպուլոսը 2007 թվականի Եվրոպայի պատանեկան առաջնության որակավորման փուլի ժամանակ հրավիրվել է Հունաստանի պատանեկան հավաքական։ Նա օգնել է թիմին հայտնվել հիմնական մրցաշարում։ Այդտեղ նա իրեն դրսևորել է լավագույն կողմերով, օգնել է թիմին հասնել եզրափակիչ, որտեղ պարտվել են իսպանացիներին։
2011 թվականի հունիսի 4-ին Պապադոպուլոսը դեբյուտել է Հունաստանի հավաքականում։ Հունաստանը 3-1 հաշվով հաղփեց Մալթային, իսկ Պապադոպուլոսը խփեց գոլ։ Իսկ հավաքականի կազմում անցկացրած երրորդ՝ Լիտվայի դեմ խաղում, նա նորից գոլ խփեց, այդպիսով հաշիվը դարձնելով 1-1։
Արտաքին հղումներ
Կատեգորիա:Հույն ֆուտբոլիստներ Կատեգորիա:Հունաստանի հավաքականի ֆուտբոլիստներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ՈՒԵՖԱ Եվրո 2012-ի ֆուտբոլիստներ
Անձի հիսթերիկ խանգարում
Անձի հիսթերիկ խանգարում, անձնային խանգարում, որին բնորոշ է անընդհատ ուշադրության արժանանալու պահանջմունքը, սեփական անձի նշանակալիության գերագնահատումը, չափազանց հուզականությունը։ «Հիսթերիկ» բառը ծագում է «, հիսթրո» բառից, որն իր հերթին փոխառված է էտրուսկական «դերասան բեմի վրա» բառից։ Այս կերպ, «հիսթերիկ» նշանակում է թատերական, գերհուզական։
Ախտորոշում
Անձի հիսթերիկ խանգարմամբ հիվանդները ձգտում են իրենց շրջապատում ամեն կերպ գտնվել ուշադրության կենտրոնում։ Ուշադրության կենտրոնում գտնվելու ձգտումը իր արտացոլումն է գտնում ամենուրեք՝ հագուկապում (գունեղ տարբերվող արտաքին և հագուստներ, վառ արտահայտված, տարօրինակ շպար), վարվելաձևում, միմիկայում (ակտիվ, շարժուն), ժեստիկուլացիայում, շարժուձևում, խոսքերում։ Նկատվում է բնավորության արագ փոփոխություններ, անկայունություն։ Ըստ իրավիճակի ճկվում է նրանց կարծիքները, զգացմունքները, բնավորությունն ու վարքը։ Նրանք իրենց ցուցադրում են ավելին, քան իրականում են, որի համար կարող են բերել կեղծ վկայություններ իրենց գերարժեքությունը ապացուցելու համար։ Հիսթերիկ խանգարման ժամանակ նկատվող ինքնասպանության փորձերը նույնպես ուղղված են ուշադրության գրավմանը ։ Նրանց մի մասը հիվանդանալով որևէ հիվանդությամբ՝ սկսում են սրացնել հիվանդության ախտանշանները։
Անձի հիստերիկ խանգարման ժամանակ կորում է իրականության և պատկերացման, ռեալության և ֆանտազիայի սահմանները, այս ամենը դառնում է մեծամոլության, ստելու մղում, ախտաբանական ստախոսություն («պսևդոլագիա ֆանտաստիկա»), այս դեպքում ցանկալին ներկայացվում է որպես իրականություն և փոխարինում է ճշմարտությանը։ Անբարենպաստ պայմաններում կարող են առաջանալ նևրոզներ։ Կլիմաքսի (դաշտանադաթարի) շրջանում հիվանդության ախտանշանները սրվում են։
DSM-4
Առանձնացվում են անձի հիսթերիկ խանգարմանը բնորոշ մի շարք հատկանիշներ, որոնցից չորսը բավական է ախտորոշման համար.
Առանձնահատկություններ
Անձի հիսթերիկ խանգարմամբ մարդիկ գերսենզիտիվ են և դրսևորում են սոցիոֆիլիա` շփման նկատմամաբ մեծ ձգտում։ Սովորաբար պահպանում են երեխային հատուկ հմայքը և անփորձությունը, ինչը կարող է օգնել նրանց համակրանքի արժանանալու նշանակալից մարդկանց կողմից։ Նրանք վարքում հայտնաբերվում է էքստրավերտ գծեր` սուր զգացողությունների որոնմամբ։ Շատ են սիրում արտահայտել իրենց զգացմունքները. վերջինս ներառում է մարդկանց գնահատում, ինքնառեֆլեքսիա, այնպիսի զգացմունքների ակտիվացում, ինչպիսին է սիրահարվածությունը։ Սակայն անկեղծ ու խորքային զգացմունքները բացակայում են։
Չնայած նրան, որ հիսթերիկ խանգարում ունեցող անձինք արտաքնապես կարող են մանիպուլյատիվ և վերահսկող թվալ, իրականում նրանց չի բավարարում ներքին ուժի զգացումը։ Խանգարման այս տեսակին հատուկ չէ ներքին ունայնությունը, փոխարենը բնորոշ է հուզական ռեակցիները չափազանցնելու հակումը, տեղի ունեցողի դրամատիզացիան, ուժեղ զգացմունքներ ունենալու ձգտումը։ Սոցիոբիլ են, անընդհատ իրենց նկատմամբ ուշադրության կարիք ունեն, նաև ուրիշների վրա տպավորություն թողնելու անհրաժեշտություն։ Գովասանք լսելու նպատակով օգտագործում են ամենահնարավոր միջոցները։ Անընդհատ խաղում են որոշակի դեր` այնքան մտնելով նրա մեջ, որ դժվար է հասկանալ, թե որն է նրանց իրական «Ես»-ը։ Նրանք ձգտում են, օրինակ, ոչ թե ցույց տալ իրենց ուրախության փաստը, այլ իրենց ուրախության մեջ, չնայած որ այդ ուժգնությամբ հույզ չեն զգում։ Այս նպատակով օգտագործում են այնպիսի արտաքին հատկանիշներ, ինչպիսիք են թատերականությունը վարքում՝ փորձելով ցույց տալ իրենց մոտ «ապրումների» առկայությունը։
Ուշադրության կենտրոնում լինելու անընդհատ ձգտումը նրանց միավորում է նարցիստիկ անձնային խանգարման հետ։ Տարբերությունն այն է, որ եթե նարցիստիկ մարդը կարող է տանել «պերիֆերիայում» գտնվելը, ապա հիսթերիկ խանգարում ունեցողը միշտ ձգտում է լինել կենտրոնում՝ շրջապատողներին գրավելով բարձրաձայն արտահայտություններով, ծիծաղով։ Արագ և հեշտ անցում են կատարում տրամադրության մի տեսակից մյուսին։ Հատուկ է ցանկությունների անհատականացումը, ֆրուստրացիայի անադեկվատ ապրումը։ Ցանկության բավարարումը հետաձգելու անհրաժեշտության դեպքում նրանք դրսևորում են դծգոհություն, հիասթափություն, նույնիսկ զայրույթի ռեակցիաներ։ Այլ մարդկանց հետ հարաբերություններում երբեմն կիրառում են հուզական սպառնալիքներ։ Այսպիսի մարդկանց բնորոշ չէ իրավախախտումների հակումը։
Աղբյուրներ
Կատեգորիա:Անձնային խանգարումներ Կատեգորիա:Հոգեբուժական ախտորոշում
Դարձորյակի սուրբ գիրքը
«Դարձորյակի սուրբ գիրքը» («Свяще́нная кни́га о́боротня»), ռուս ժամանակակից գրող Վիկտոր Պելևինի վեցերորդ վեպն է, որը գրվել է 2004 թվականին։
Սյուժե
«Դարձորյակի սուրբ գիրքը» Ա Խուլի (А Хули, 1970-ական թվականներին տարածված ռուսական հայհոյական արտահայտություն, որի իմաստն է՝ «ի՞նչ...», «ի՞նչ է նա ստանալու դրա համար...»,«բա ի՞նչ էիք ուզում...», հնչյունային երկիմաստությունը բնորոշ է Պելևինի տեքստերին) անունով հին դարձորյակ աղվեսի և ԱԴԾ-ի գեներալ-լեյտենանտ, երիտասարդ դարձորյակ գայլի սիրո պատմություն է, նրանց բարդ փոխհարաբերությունների, բոլոր կենդանի էակների կյանքի ճանապարհը որոնելու, հոգևորության բարձրագույն կետին հասնելու ձգտման մեջ սիրո դերի մասին ։ Ա Խուլի անունը չինարեն նշանակում է «Ա աղվես» (狐狸, ավելի ճիշտ՝ 阿狐狸 «աղվեսիկ-քույրիկ», 阿-ը ազգակցական հարաբերությունների տարբեր կատեգորիաներ նշող գոյականական նախածանց է, որն այդ գոյականներին տալիս է փաղաքշական ձև. օրինակ՝ Լու Սինի դասական պատմվածքը՝ «Ա Քյուի իրական պատմությունը», 阿Q正傳, նախածանցը լայնորեն օգտագործվում է հարավային բարբառներում, հյուսիսում այն քիչ է օգտագործվում)։
Սաունդթրեք
Գրքի հետ մեկտեղ թողարկվել է երաժշտական խտասկավառակ, որտեղ երաժշտական ստեղծագործությունների հեղինակների անունները նշված չեն ։
Սակայն հետագայում այդ երգերը ճանաչվել են.
Արտաքին հղումներ
Կատեգորիա:Մարդագայլերը գրականությունում Կատեգորիա:Գրքեր այբբենական կարգով Կատեգորիա:2004 վեպեր Կատեգորիա:Վիկտոր Պելևինի ստեղծագործություններ Կատեգորիա:Բնօրինակում անաղբյուր հոդվածներ
Եգիպտոսի ճգնաժամը (2011-2014)
Եգիպտական ճգնաժամը սկսվել է 2011 թվականի Եգիպտական հեղափոխությունից, երբ հարյուր հազարավոր եգիպտացիներ փողոց են դուրս եկել գաղափարապես և սոցիալապես բազմազան զանգվածային բողոքի շարժման մեջ, որը, ի վերջո, ստիպել է նախագահ Հոսնի Մուբարաքին լքել իր պաշտոնը ։ Հետևեց երկարատև քաղաքական ճգնաժամը, երբ զինված ուժերի գերագույն խորհուրդը իր վերահսկողության տակ վերցրեց երկիրը մինչև համաժողովրդական ընտրությունները, որը հանգեցրել է «Մուսուլման եղբայրների» իշխանության գալուն ։ Սակայն ընտրված նախագահ-իսլամիստ Մուհամեդ Մուրսիի և սեկուլյարիստների միջև վեճերը շարունակվել են ընդհուպ մինչև հակակառավարական ցույցերը 2013 թվականի հունիսին, որոնք հանգեցրել են Մուրսիի տապալմանը 2013 թվականին, ինչը տարբեր կերպ նկարագրվել է որպես պետական հեղաշրջում կամ որպես երկրորդ հեղափոխության ավարտ ։ Աբդել Ֆաթահ աս-Սիսին, որը հայտարարել է Մուրսիի տապալման մասին, հաջորդ տարի Եգիպտոսի առաջնորդ է դարձել ՝ վստահ հաղթանակ տանելով նախագահական ընտրություններում, որը ԵՄ դիտորդները բնութագրել են որպես ազատ և մասամբ արդար ։ Սիսիի ընտրությունը լայնորեն ճանաչվել է, և քաղաքական իրավիճակը հիմնականում կայունացել է, քանի որ նա պաշտոնապես իշխանության եկավ։ Սակայն մի քանի բողոքներ շարունակվեցին ՝ չնայած կառավարության ճնշումներին։ Ճգնաժամը նաև խորացրել է շարունակվող ապստամբական շարժումը ՝ Սինայի թերակղզում «Անսար Բեյթ ալ Մաքդիսի» գլխավորությամբ, որը 2014 թվականի վերջին ավելի ու ավելի էր միահյուսվել տարածաշրջանային հակամարտությանը «Իրաքի և Լևանտի իսլամական պետության» դեմ ։
Նախապատմություն
Մինչ Եգիպտոսի կառավարությունը գլխավորելը ՝ Եգիպտոսի երրորդ նախագահ Անվար Սադաթն այդ պաշտոնը զբաղեցնում էր 1970 թվականից։ Նախագահ Սադաթն էապես փոխել է Եգիպտոսի ընթացքը ՝ վերականգնելով բազմակուսակցական համակարգը և թույլ տալով, ի թիվս այլ բաների, ավելացնել օտարերկրյա ներդրումները։ Բացի այդ, Սադաթի նախագահության ընթացքում Եգիպտոսը մասնակցել է Իսրայելի դեմ Դատաստանի օրվա պատերազմին և հինգ տարի անց բանակցություններ վարել Քեմփ Դևիդյան համաձայնագրերի շուրջ, ինչը թույլ է տվել երկրին վերականգնել ինքնիշխանությունը Սինայի թերակղզու նկատմամբ, որը Իսրայելը վերահսկում էր 1967 թվականից։ Այդ բանակցությունների և դրանց արդյունքների շնորհիվ նա և Իսրայելի վարչապետ Մենահեմ Բեգինը Խաղաղության Նոբելյան մրցանակի են արժանացել 1978 թվականին, ինչը Սադաթին դարձրել է առաջին մահմեդական Նոբելյան դափնեկիրը։ 1981 թվականի հոկտեմբերի 6-ին նախագահ Սադաթը սպանվել է Կահիրեում «Բադր» գործողության ամենամյա տոնակատարության ժամանակ եգիպտական Իսլամական ջիհադի ՝ իսլամիստական ահաբեկչական խմբավորման անդամների կողմից։ Սադաթի սպանությունից մոտ մեկ շաբաթ անց այն ժամանակվա փոխնախագահ Հոսնի Մուբարաքը ստանձնեց նախագահի պաշտոնը, ինչը հավանության արժանացավ Ժողովրդական ժողովի հանրաքվեում։
Իր նախագահության ընթացքում Մուբարաքը վարում էր իր նախորդի քաղաքականությանը նման քաղաքականություն, ներառյալ Քեմփ Դևիդյան համաձայնություններին հավատարիմ լինելը․ այդ բանակցությունները համարվում են այն պատճառներից մեկը, որով Եգիպտական Իսլամական ջիհադի անդամները որոշել են սպանել նախագահ Սադաթին ։ Բացի այդ, Մուբարաքը շարունակել է աշխատել, որպեսզի ապահովի զինվորականների ազդեցության աստիճանական նվազեցումը և վերահսկողությունը եգիպտական քաղաքականության նկատմամբ, որը սկսվել էր Անվար Սադաթի օրոք, երբ Մուբարաքը շատ ռազմական վերնախավերի փոխարինեց ներքին գործերի նախարարության նշանակումներով։ Մուբարաքի օրոք Եգիպտոսի տնտեսության զգալի տնտեսական ազատականացումը նույնպես հանգեցրել է պաշտպանական ծախսերի կտրուկ կրճատման մինչև 2010 թվականը ՝ նախորդ տասնամյակների համեմատությամբ, դրանով իսկ զգալիորեն նվազեցնելով զինվորականների դերը տնտեսության մեջ։ Իշխանության աստիճանական փոփոխությունը Սադաթի և Մուբարաքի վարչակարգերի օրոք լարվածության պատճառ դարձավ Մուբարաքի կառավարության և զինվորականների միջև ։ Եգիպտոսի քաղաքացիների դժգոհության ևս մեկ պատճառ Է դարձել մարդու իրավունքների ոլորտում Մուբարաքի վարչակազմի վիճելի գրառումը և արդյունքները ։ Այդ համատեքստում Մուբարաքի մոտ 30-ամյա կառավարումից հետո նախագահը պաշտոնանկ արվեց 2011-ի եգիպտական հեղափոխության ժամանակ Թահրիր հրապարակում 18-օրյա ցույցերից հետո։
Հեղափոխությունը
Եգիպտացիներից շատերի դժգոհությունը նախագահ Հոսնի Մուբարաքի ավտոկրատական 30-ամյա բռնապետությունից 2011 թվականի հունվարի վերջին հանգեցրել էր արաբական գարնան ժամանակ, ողջ տարածաշրջանի ժողովրդական բողոքների և ապստամբությունների ֆոնի վրա։ Հարյուր հազարավոր եգիպտացիներ ամբողջ Եգիպտոսում զբաղեցրել են մի քանի հասարակական վայրեր, ներառյալ Կահիրեի Թահրիր հրապարակը ՝ չնայած Մուբարաքի կողմնակիցների և ոստիկանության կողմից նրանց դուրս մղելու փորձերին, հատկապես տխրահռչակ «ուղտի ճակատամարտի» ժամանակ։ Սկզբում ոստիկանության և ցուցարարների միջև լարվածությունը բարձր էր․ բռնությունը սկսվել է Սուեզում և Ալեքսանդրիայում ։ Կառավարությունը կոշտ դիրքորոշում է որդեգրել ՝ օգտագործելով անկարգությունները ճնշելու մարտավարությունը և փակելով համացանցը ու հեռահաղորդակցային ցանցերը։ Բայց 28-րդ օրը բողոքի ցույցերը շարունակվեցին, և ոստիկանությունը նահանջեց ։ Մուբարաքը որոշ զիջումներ է առաջարկել, ինչպիսիք են Օմար Սուլեյմանի նշանակումը փոխնախագահի երկարամյա թափուր պաշտոնում։ Նա նաև հայտարարել է, որ չի ուզում վերընտրվել։ Դրանցից ոչ մեկը չբավարարեց ցուցարարներին, ընդ որում ՝ միջազգային ճնշման տակ և առանց Եգիպտոսի հզոր զինվորականների աջակցության։ 2011 թվականի փետրվարի 10-ին Մուբարաքը իշխանությունը փոխանցեց Սուլեյմանին և հաջորդ օրը հրաժարական տվեց նախագահի պաշտոնից։ Փաստերի հաստատման կառավարական առաքելության հաշվետվության համաձայն ՝ 18-օրյա ապստամբության արդյունքում զոհվել է առնվազն 846 խաղաղ բնակիչ, ավելի քան 6400-ը վիրավորվել է ։
Բողոքների սկիզբը
«Մուսուլման եղբայրների» աջակցությունը և նրանց մասնակցությունը Եգիպտական հեղափոխությանը ոչ թե պատահականություն էր, այլ ռեժիմի փոփոխությանը աջակցելու ծրագրված և կազմակերպված փորձ, որը կմոտեցներ նրանց նպատակին ՝ իսլամը դնել երկրի քաղաքական օրակարգի կենտրոնում։ Արմբրուսթը (834-864) իր հոդվածում ենթադրել է, որ 2011-ի եգիպտական հեղափոխության ժամանակ Մուբարաքի ռեժիմի տապալումը, հնարավոր է, անմիջականորեն չի ձեռնարկվել «Մուսուլման եղբայրների» կողմից, սակայն նրանց մասնակցությունը հաշվարկված էր, ինչի մասին վկայում են հակամարտության ընթացքում նրանց հաջողված գործողությունները։ Մեկ այլ ուսումնասիրության մեջ, որը հրապարակվել Է Մերձավոր Արևելքի մասին զեկույցում, էլ Գոբաշին (2-13) ենթադրել է, որ եգիպտական հեղափոխությունը պետք է դառնար քաղաքական քայլ, որը պետք է վերադարձներ ժողովրդի դերը իրական քաղաքականության մեջ, հաստատեր իր իշխանությունը իր առաջնորդի ընտրության մեջ։ Սակայն, ինչպես նշել Է Էլ-Գոբաշին (2-13), դա տեղի չի ունեցել բազմաթիվ օպորտունիստական խմբերի և ուժերի պատճառով, որոնք օգտվել են կառավարության և հեղափոխական ուժերի թուլացումից ՝ Եգիպտոսի և տարածաշրջանի նկատմամբ իրենց շահերն ու ձգտումները առաջ մղելու համար։ Գործողությունների այս փաթեթը հիանալի նկարագրում է այն, ինչ արել են «Մուսուլման եղբայրները» եգիպտական հեղափոխության ժամանակ։ Էությունն այն է, որ հեղափոխության ելքը պետք է ավելի մեծ օգուտ տար եգիպտացի ժողովրդին, եթե չմիջամտեին իսլամիստական խմբավորումները։ Երբ ցուցարարների թիվն աճում էր, նրանք ստիպված են եղել նահանջել Կահիրեի մի քանի շրջաններից ՝ ի վերջո կորցնելով երկրի նկատմամբ վերահսկողությունը։ Հիմնականում դա կապված էր բանտից փախչելու և անկարգությունների ժամանակ ոստիկանների շրջանում խուճապի հետ։ Ոստիկանության դաժանությունն ու ցուցարարների նկատմամբ չափից ավելի ուժի կիրառումը նույնպես նպաստեցին ներքին գործերի նախարարության վերացմանը ։ Միաժամանակ կառավարությունը բանակն է հանել ՝ ի պատասխան այդ օրը աճող անօրինականության։ Զինվորականները, սակայն, որոշել են չեզոքություն պահպանել ապստամբության ժամանակ ՝ չնայած փողոցներում, հատկապես Կահիրեում և Սուեզում զորքերի մեծ ներկայությանը ։
Մուսուլման եղբայրներ
«Մուսուլման եղբայրները» բազմազգ կազմակերպություն է, որը ներկայացնում է սուննի իսլամական համայնքը և նրա շահերը։ ՄԵ-ն Եգիպտոսում հիմնադրվել է Հասան Ալ բաննա անունով մի մարդու կողմից 1928 թվականին։ Ալ-Բաննան դպրոցական ուսուցիչ էր, ով իր կյանքի մեծ մասը նվիրել էր իսլամին։ Ինչով էր տարբերվում Ալ Բաննին այլ իսլամական գիտնականներից․ դա նրա իդեալիզմն է։ Կարելի է ենթադրել, թե որքան հեշտ է ընկալել Ալ-Բաննի ուսմունքը սուննի իսլամի մասին, և ինչպես այն պետք է տարածվի և ընդգրկվի երկրի իրավասության սահմաններից դուրս, որտեղ այն հիմնադրվել է, նույնիսկ նրա մահից հետո։ Կարելի է հիշել, որ «Մուսուլման եղբայրները» հիմնվել է այն ժամանակ, երբ Եգիպտոսը գտնվում էր գաղութային տիրապետության և Միացյալ Թագավորության վերահսկողության ներքո։ Կազմակերպությունը աճելու հնարավորություն տալու համար նրա առաջնորդները պատկերել են այն (ինչպես բառերով, այնպես էլ գործողություններով) որպես պարզ կրոնական կազմակերպություն, որը աջակցում է քաղաքացիական և սոցիալական նպատակների համար։ Սա բացատրում է, թե ինչու է ՄԵ-ն իր պատմության զգալի մասի ընթացքում մասնակցել հասարակական և ազգին աջակցող բազմաթիվ ծրագրերին։ Այս ծրագրերի ավելի կոնկրետ օրինակներ ներառում են (բայց չեն սահմանափակվում) հիվանդանոցների ստեղծումը և կրթական ծրագրերի նախաձեռնումը, ապրուստի ապահովումը։
Ավելի ուշ պարզ դարձավ, որ «Մուսուլման եղբայրների» գլխավոր նպատակներից մեկը եղել է վերջ դնել Բրիտանական ազդեցությանը և Եգիպտոսի նկատմամբ վերահսկողությանը։ Հետ նայելով ՝ պարզ է դառնում, որ" մահմեդական եղբայրները «Իսկապես կարողացել են հասնել այդ նպատակին, ինչի մասին վկայում է Եգիպտոսի Հանրապետության ստեղծումը 1952 թվականին Եգիպտական միապետության դեմ պետական հեղաշրջումից հետո, որը հանգեցրել է երկրում բրիտանական ռազմական ներկայության ոչնչացմանը։ Այդ հարցը մինչ օրս թեժ քննարկվում է, քանի որ Բրիտանական կայսրությունից Եգիպտոսի անկախության պաշտոնական հռչակումը տեղի է ունեցել 1922 թվականին։ «Մուսուլման եղբայրները» ստեղծվել է 1928 թվականին, և նրա կազմավորման պատճառներից մեկը Բրիտանական կայսրության շարունակական ազդեցությունն էր եգիպտական քաղաքականության վրա, նույնիսկ այն բանից հետո, երբ նա արդեն հռչակեց իր անկախությունը։ Դա ՄԵ-ին դուր չի եկել.
1952 թվականին Բրիտանական գաղութատիրությունից Եգիպտոսի իրական անջատումից հետո կազմակերպությունը պետք է կենտրոնանար նոր քաղաքական նպատակի վրա։ Այդ նպատակն էր ստեղծել եգիպտական կառավարություն, որը կառավարվում է շարիաթի օրենքներով։ 2011 թվականի Եգիպտական հեղափոխությունից հետո «Մուսուլման եղբայրները» բարձրաձայն հայտարարել է այն ժամանակվա նախագահ Հոսնի Մուբարաքի տապալմանը իր աջակցության մասին ՝ հօգուտ իսլամիստ նախագահ Մուհամեդ Մուրսիի, որին ի վերջո փոխարինել է Աբդել Ֆաթահ աս Սիսին (Եգիպտոսի զինված ուժերի գերագույն գլխավոր հրամանատար)։ Հաշվի առնելով «Մուսուլման եղբայրների» ծագման և Եգիպտոսում ու տարածաշրջանում (Մերձավոր Արևելք և Հյուսիսային Աֆրիկա) նրա երկարաժամկետ նպատակների մասին տեղեկատվությունը, այն գաղափարը, որ եգիպտական հեղափոխությունը ոչ թե ինքնաբուխ քաղաքացիական ցույց էր, այլ լավ ծրագրված և կազմակերպված քայլ Եգիպտոսի քաղաքական կառուցվածքը փոխելու ուղղությամբ, համաձայն էր Եգիպտոսում սուննի իսլամիստական կառավարություն հաստատելու «Մուսուլման եղբայրների» երկարաժամկետ ծրագրի։
ՍՔԱՖ-ի ռեժիմը
2011 թվականի փետրվարի 11-ի գիշերը Հոսնի Մուբարաքի հրաժարականից հետո Զինված ուժերի բարձրագույն խորհուրդը ֆելդմարշալ Մոհամմեդ Հուսեյն Տանտավիի հրամանատարության ներքո իր հսկողության տակ է վերցրել երկիրը։ Այդ ժամանակաշրջանը նշանավորվեց խոշոր բողոքի ակցիաներով, որոնք կոչ արեցին դադարեցնել ռազմական կառավարումը, և բազմաթիվ ողբերգություններով, որոնցից վատագույնը Պորտ Սաիդի մարզադաշտում տեղի ունեցած աղետն էր։ Չնայած Եգիպտոսում անցումային շրջանի անհանգիստ լինելուն, հարցումները ցույց են տվել, որ ՍՔԱՖ-ը լայն լեգիտիմություն էր վայելում եգիպտացի ժողովրդի կողմից և ընդհանուր վստահություն վայելում ազատ ընտրություններ ապահովելու իր ունակության նկատմամբ։ 2011-ի հոկտեմբերին անցկացված հարցումը ցույց է տվել, որ եգիպտացիների 91,7 տոկոսը վստահ է, որ ՍՔԱՖ-ը պայմաններ կապահովի ազատ ընտրությունների համար։ ՍՔԱՖ-ը այն ժամանակ ուներ ընդհանուր վարկանիշի հաստատման 40,6% ։ Խորհրդարանական ընտրությունները կայացել են 2011 թվականի վերջին և լայնորեն ճանաչվել ժամանակակից եգիպտական պատմության շատ հազվադեպ ազատ և արդար ընտրություններից մեկը։ «Մուսուլման եղբայրների» «Ազատություն և արդարություն» կուսակցությունը ստացել է տեղերի 44 տոկոսը, իսկ «Ալ-Նուր» սալաֆիական կուսակցությունը ՝ 25 տոկոսը ՝ այդպիսով ապահովելով խորհրդարանի ավելի քան 69 տոկոս «իսլամիստական» գերիշխանությունը։
Մուհամեդ Մուրսիի նախագահությունը
2012 թվականի հունիսին կայացել են նախագահական ընտրություններ, որտեղ Մուհամեդ Մուրսին, հավաքել է ձայների 51,7 տոկոսը Ահմեդ Շաֆիկի 48,3 տոկոսի դիմաց։ Նախագահ Մուրսին ՝ «Մուսուլման եղբայրների» «Ազատություն և արդարություն» կուսակցության առաջատար անդամներից մեկը, հրաժարական է տվել երկու կազմակերպություններից և պաշտոնը ստանձնել 2012 թվականի հունիսի 30-ին։ Սա նշանավորեց զինված ուժերի գերագույն խորհրդի անցումային շրջանի ավարտը։ Հատկանշական է, որ 2012 թվականի հունիսի 14-ին ՝ նախագահական ընտրությունների երկրորդ փուլից ընդամենը 2 օր առաջ, Եգիպտոսի Գերագույն Սահմանադրական դատարանը, որը չի փոխվել Մուբարաքի ռեժիմի նշանակումից ի վեր, որոշում է կայացրել հեղափոխությունից հետո ընտրված խորհրդարանը ցրելու մասին և որոշել է, որ բանակի կողմից աջակցվող թեկնածուն կարող է մնալ մրցավազքում, ինչը լայնորեն գնահատվել է որպես կրկնակի հարված «Մուսուլման եղբայրներին»։ ՍՔԱՖ-ը 2012 թվականի հունիսի 16-ին իր որոշումը կատարել է և իր անդամներին արգելել ուժով մտնել խորհրդարանի շենք։ ՔՍԱՖ-ը-ը նաև թողարկել է «սահմանադրական հռչակագիր», որը բանակային պաշտոնյաներին է տվել բացառիկ քաղաքական լիազորություններ, որոնք նույնպես չեն փոփոխվել Մուբարաքի ռեժիմի ժամանակներից։
Այդ գործողությունները դատապարտվել են որպես պետական հեղաշրջում ընդդիմության առաջնորդների և «Մուսուլման եղբայրների» որոշ անդամների կողմից, որոնք վախենում էին, որ նրանք կկորցնեն քաղաքական հողի մեծ մասը, որը նրանք ձեռք են բերել, քանի որ Հոսնի Մուբարաքը տապալվեց 16 ամիս առաջ։
2012 թվականի նոյեմբերի 22-ին, իրեն լիազորություն տալով «պաշտպանել» սահմանադրություն գրելու կոմիտեն և օրենքներ ընդունելու իրավունքը ՝ առանց դատական հսկողության կամ իր ակտերի վերանայման, քանի դեռ չի ընտրվել նոր խորհրդարանը, Մոհամեդ Մուրսին հետևել է իր հրամանագրերին ՝ փորձելով հանրաքվե անցկացնել իսլամիստների կողմից աջակցվող Սահմանադրության նախագծի շուրջ, որը մշակվել է հետհեղափոխական խորհրդարանի կողմից ընտրված սահմանադրությունը գրող կոմիտեի կողմից ։
Այդ քայլը քննադատության է ենթարկվել Մոհամեդ Էլ Բարադեյի կողմից, որն իր Թվիթերում հայտարարել է, որ «Մուրսին այսօր յուրացրել է բոլոր պետական լիազորությունները և իրեն նշանակել Եգիպտոսի նոր Փարավոն»։ Այս քայլը հանգեցրել է զանգվածային բողոքների և բռնի գործողությունների ամբողջ երկրում ։
Մասսայական ցույցերը և հեղաշրջումը
Երիտասարդական խումբը, որը հայտնի է որպես Թամարոդ, պնդում է, որ հավաքել է միլիոնավոր ստորագրություններ, որոնք կոչ են անում Մուրսիին հրաժարական տալ ։ Մինչև հունիսի 30-ը ՝ Մուրսիի ընտրության առաջին տարեդարձի օրը, հազարավոր ցուցարարներ շրջապատել են նախագահական պալատը Հելիոպոլիսի արվարձանում ՝ պահանջելով Մուրսիի հրաժարականը։ Ռազմական աղբյուրը պնդում էր, որ ցուցարարների թիվը հասել է 33 միլիոնի, սակայն անկախ դիտորդները մտահոգություն են հայտնել Մուրսիի դեմ ցուցարարների իրական թվի չափազանցության մասին։ Ամբոխի վիճակագրական փորձագիտական մեկ այլ ուսումնասիրություն ցույց է տվել, որ Մուրսիի դեմ ընդհանուր առմամբ բողոքել է ամբողջ երկրում ավելի քան 1 մլն մարդ ։
Հուլիսի 3-ին եգիպտական զինված ուժերը ՝ Աբդել Ֆաթահ աս Սիսի գլխավորությամբ, կատարեցին իրենց 48-ժամյա վերջնագիրը ՝ պետական հեղաշրջում կատարելով, տապալելով նախագահ Մուհամեդ Մուրսիին, կասեցնելով Սահմանադրության գործողությունը, Սահմանադրական դատարանի ղեկավարին նշանակելով ժամանակավոր ազգային առաջնորդ և արտահերթ ընտրությունների կոչ անելով ։